
Psalmul 14 

Maestrului corului. Al lui David!. 

Cei nebuni” gândesc: nu există Dumnezeu! 
Sunt corupți, săvârşesc fapte rele, 

nu mai este cine să facă binele. 

Dumnezeu priveşte din ceruri spre oameni, 
pentru a vedea dacă este vreunul cu judecată, 
măcar unul care să-l caute pe Dumnezeu. 


! Vezi, printre altele: J. BECKER, Israel deutet seine Psalmen, Stuttgart 1966; M. DAHOOD, 
Psalms, I-III, AncB 16.17.17A, New York 19705; A. DEISSLER, Die Psalmen, I-III, Düsseldorf 
1965%; M. GIRARD, Les Psaumes - Analyse structurelle et interprétation, 1-50, Montreal-Paris 
1984; H. Gross - H. REINELT, Das Buch der Psalmen, I-II, Gei S 9, 19844; H. GUNKEL, Die 
Psalmen, HK I1/2, Göttingen 19266; L. JACQUET, Les Psaumes et le coeur de Phomme, I-III, 
Gembloux 1979; M. MoNNATI, Les Psaumes, I-IV, Desclée De Brouwer 19694; G. Ravası, Il 
libro die Salmi, I-III, Bologna 19845; S. RINAUDO, I Salmi, preghiera di Cristo e della Chiesa, 
Torino-Leumann 1968; H. SCHMIDT, Die Psalmen, HAT 1,15, Tübingen 1934; A. WEISER, Die 
Psalmen, ATD 14.15, Göttingen 1966". 

? Câteva remarce asupra calității textului biblic ajuns la noi: năbăl este un substantiv colec- 
tiv (a se vedea şi contextul din Ps 90,3). Acest termen este folosit aici fără articol, în consecin- 
tă, nu poate îndeplini funcţia de subiect. În v. 1c avem expresia „ei sunt corupți!”, adică abo- 
minabili în acţiunea lor (Ps 53 are în acest caz în nedreptate, ceea ce concordă cu formula din 
Targum). V. 3cd: Septuaginta şi, mai târziu, Vulgata adaugă la Ps 14 un ansamblu de texte bi- 
blice, reluate de Paul în Rom 3,13-18. Evident, avem de-a face cu o glosă de origine creştină, 
după cum dă mărturie Origene şi Ieronim (PL 24, 568), preluat de Ps 5,10+Ps 140,4+Ps 10,7+ 
Is 59,7.8+Ps 36,2. V 4c: Traducerile mai vechi, preluate de cele moderne, renunţă la metafora 
„pâinea lui Iahve, obținând următoarea traducere: „aceasta este pâinea pe care ei o mănâncă, 
căci ei nu-l invocă pe Dumnezeu!” Această lectură se regăseşte în Mih 3,3 şi Ier 10,25. Versetul 
6: Ps 14 are în vv. 5-6 o traducere puţin satisfăcătoare; stilul direct a fost mai bine adaptat la 
oracol, după cum scrie L. JACQUET, Les psaumes et le coeur de Phomme, 1I, Duculot 1965, 375- 
376. 

Toţi au rătăcit, toţi sunt corupți, 

nu este nici unul care să facă binele, nici măcar unul singur! 
Nu ştiu oare toți făcătorii de rău? 

Ei mănâncă poporul meu, 

aceasta este pâinea pe care ei o mănâncă, 

căci ei nu invocă pe Dumnezeu! 

Iată, ei sunt cuprinși de frică, 

deoarece Dumnezeu nu este cu neamul cel drept. 
Atacând pe cel sărac, veţi fi nimiciţi, 

pentru că Dumnezeu este scăparea sa! 

O, cine va dărui din Sion mântuirea pentru Israel? 
Atunci când Dumnezeu va readuce pe poporul său, 
Iacob se va bucura, iar Israel se va veseli! 


1. Contextul psalmului 


Semnalăm înainte de toate o înrudire aproape totală, atât la nivel de voca- 
bular, cât şi din punct de vedere al conţinutului, între Ps 14 şi Ps 53. Ambii 
psalmi reprezintă revizuirea iahvistă, dar şi cea elohistă, a aceluiaşi poem ori- 
ginal. Singura divergență textuală o semnalăm în v. 6, care în ambele variante 
reprezintă texte diferite, în rest diferenţele sunt minore. Iată pe scurt enume- 
rate diferențele mai importante: 

a) În timp ce Ps 14 foloseşte tetragrama Iahve, psalmul paralel acestuia fo- 
loseşte celălalt termen ebraic, adică Elohim. 

b) Ps 14 ar fi fost compus în timpul exilului, când Israelul a fost pus în gardă 
în repetate rânduri împotriva pericolului de sincretism religios, mai ales prin 
filiera cultului babilonian. Ps 53, dimpotrivă, ar fi fost redactat după exil, dar 
în condiţii asemănătoare semnalate în Esd 4-5 şi Neh 4. 

c) În timp ce Ps 14 readuce în atenţie problematica făgăduinţei, conform 
căreia Dumnezeu este scăparea şi mângâierea celor săraci, Ps 53, la rândul său, 
subliniază judecata lui Dumnezeu față de cei asupriţi şi prigoniţi. 

d) Interpretarea diferită sugerează două tipuri fundamentale de texte, adică 
s-ar putea înţelege fie ca un psalm de plângere, fie ca o ameninţare cu forța din 
partea duşmanilor lui Israel. Aceştia sunt cunoscuţi dintotdeauna: filisteni, 
babilonieni, egipteni etc. Unii exegeți au încercat să obţină chiar un joc de 
cuvinte între năbăl şi Babel! Alții au văzut un conflict iscat între diferitele gru- 
pări din cadrul comunităţii izraelite într-un context social şi economic precis. 

Totuşi, rămâne o întrebare controversată: cine sunt cei ce vorbesc în v. 4? În 
cazul în care Iahve este acela, răspunsul cultic şi profetic apare de la sine pen- 
tru activitatea lor nesăbuită şi criminală, adică a „nebunilor. 

Psalmul în forma sa originală cuprindea numai vv. 1-5. În structura sa na- 
rativă actuală, dimpotrivă, în care se regăseşte activitatea febrilă a unui om 
nebun, este prezentat un citat care provine din Ps 36. Pe de altă parte, Ps 14 este 
un amestec fericit de tradiţii textuale sapienţiale sau profetice. Ţinând cont de 
toate acestea, autorii biblici au propus de-a lungul timpului diferite scheme 
referitoare la o posibilă împărțire a psalmului aflat în studiu‘. 


2. Lectura psalmului 


Am putea pleca de la ideea că punctul culminant al psalmului nostru îl 
constituie v. 4, în timp ce celelalte două versete care urmează (vv. 5-6) repre- 
zintă răspunsul la întrebarea existențială din versetul anterior. De asemenea, 
psalmul în studiu face referință la două personaje opuse între ele: cel nebun şi 
cel sărac’. Este clar că exegeza psalmului nostru trebuie să ţină cont de aceşti 
termeni fundamentali şi de legătura lor cu contextul psalmului respectiv, pen- 
tru a obţine pe această cale înțelegerea sa. Ps 14 nu se ocupă cu problema cu- 
noaşterii sau a ignoranței lui Dumnezeu şi cu atât mai puţin a existenţei sale. 


3 M. Dahood, un excelent cunoscător al psaltirii în câmpul catolic, susține că Ps 14 ar în- 
deplini toate premisele pentru a fi considerat un text originar din Sudul Palestinei aparținând 
repertoriului religios și liturgic al Regatului lui Iuda, în timp ce Ps 53 ar fi un document care 
provine din Regatul lui Israel. 

+ Noi vom adopta în cazul de față împărțirea tripartită a psalmului respectiv propusă de 
către G. F. Ravasi, urmând schema propusă în prealabil de către H. J. Kraus în op. cit., 264, care 
are şi avantajul unor scurte citate biblice şi care îmbogăţesc cadrul general al psalmului: 

I: O plângere asupra ateismului și asupra nedreptăților sociale (vv. 1-4). Situaţia este zugră- 
vită, în special, de textele profetice, cum ar fi cel din Is 3,10-15. De asemenea, este demascat 
denunţul samavolniciilor la care poporul este supus din cauza ateismului practic şi al forței 
absurde ale claselor dominante (vv. 1-3). De aici, urmează întrebarea logică din v. 4; 

II: Oracolul judiciar divin (vv. 5-6). Dumnezeu neagă teza excesului său de transcendență 
intervenind pe loc (cf. Ps 10,4. 11; Iob 21,15; 22,13-17) în apărarea drepturilor călcate în pi- 
cioare ale celui sărac, asuprit și prigonit. Dumnezeu, la rândul său, vine cu probe clare că El 
există totuşi; 

III: Antifona finală adăugată (v. 7). Vocabularul şi stilul sunt oarecum târzii, în timp ce 
trecerea de la perspectiva personală la cea mesianico-comunitară, precum și tendinţa de a nu 
stinge cântul de victorie asupra distrugerii, sunt motive care justifică caracterul secundar al 
adaosului textual. Speranţa este aceea care se stinge ultima! 

5 Vezi, de asemenea: E. ZENGER, Mit meinem Gott iiberspringe ich Mauern, Einführung în 
Das Psalmenbuch, Freiburg in Breisgau 1987, 180-183. 

Psalmul are în vedere o problematică mult mai profundă şi cu implicații mult 
mai largi decât am putea noi bănui. De fapt, el abordează o anumită concepție 
de viaţă şi de gândire cu urmări nefaste, precum şi un anumit mod de a acţiona 
îngust şi limitat, lucru exprimat de psalmul în studiu printr-o simplă ecuaţie: 
negarea lui Dumnezeu“. Cu alte cuvinte, psalmul prezintă în termeni progra- 
matici şi într-un limbaj dur cele două categorii de oameni, în funcţie de ideea 
de bine sau de rău, de cei drepţi sau de cei păcătoşi. Pe de altă parte, termenul 
ebraic năbăl, din v. 1, oferă o imagine a ceea ce autorul biblic avea în vedere 
atunci când a folosit acest termen”. Pe de altă parte, acest termen vrea să as- 
cundă realitatea crudă a vieţii de fiecare zi, aşa cum ea însăși se prezenta în fața 
evreului biblic obişnuit cu greul şi încercările zilnice, transpunându-ne în altă 
lume, aceea a unei realități fictive, dar adevărate. Putem deduce, prin urmare, 
că psalmistul are în vedere atunci, când foloseşte acest termen, o eventuală 
legătură strânsă între nesăbuinţă, stupiditate, promiscuitate, prostie sau răutate. 
Cu alte cuvinte, psalmistul face aluzie clară la noţiunea de ateism practic. Aşa- 
dar termenul năbăl s-ar referi, pur şi simplu, la natura acestui ateism la care el 
face aluzie. Totuşi, în legătură cu natura ateismului, există o unanimitate de 
vederi printre filosofi. Ei nu cred că avem de-a face cu un ateism de tip filosofic, 
adică la negarea totală a existenței lui Dumnezeu, atât pe plan teoretic, cât şi 
practic, ci la un ateism de tip practic. 

Este vorba în acest caz de faptul că termenul năbăl se referă direct la pro- 
blematica dacă Dumnezeu există sau nu. La prima vedere este totuna, dat fiind 


* Faptul că o poruncă al lui Dumnezeu era la baza societății ebraice primare nu trebuie să 
ne mire (cf. Ex 20,7). Israel a primit revelaţia în legătură cu numele lui Dumnezeu (cf. Gen 
32,30), pentru a fi în măsură să-l laude, să-l invoce şi să-l facă cunoscut popoarelor. A face 
cunoscut numele său, aşa cum i-o cere patriarhul Iacob, însemna pentru cei vechi a se preda 
adversarului. Dumnezeu refuză să răspundă pentru a salva misterul care învăluia numele său. 
Numele Domnului nu trebuie să dea ocazie unor practici obscure şi periculoase. El era o rea- 
litate cu adevărat minunată, constituind un argument deosebit de puternic în favoarea exis- 
tenţei lui Dumnezeu și pe care evreul biblic îl accepta fără zăbavă, cu toată ființa sa. Această 
poruncă interzicea, de fapt, orice jurământ fals şi orice mărturie nedreaptă, precum şi folosi- 
rea numelui divin, de exemplu, în alte scopuri, cum ar fi: jurăminte false, magie, blesteme etc. 

7 În mod curent, acest termen însemnează „nesăbuit”, „fără minte” sau, pur şi simplu, 
„nebun”. Prin folosirea termenului năbăl, autorul face aluzie indirectă la alt cuvânt, babel, care 
se referea evident la cetatea Babilonului și la situaţia de decădere morală de acolo. Acest lucru 
ar putea fi un indiciu referitor la locuitorii acestei cetăți. Această comparaţie singulară ar fi 
fost creată de însuşi autorul psalmului graţie jocului de cuvinte. 

* În mod obişnuit acest verset este tradus în felul următor: „Unde este Dumnezeu?”, dar 
sunt posibile şi alte traduceri alternative: „Dumnezeu este fără putere!” sau „Dumnezeu nu 
există!” 

că El nu este în măsură să intervină atunci când situaţia o va cere’. Acesta este, 
de fapt, şi părerea pe care Ps 14 o susține. Cu alte cuvinte, nu este vorba dacă 
Dumnezeu sub aspect teoretic există sau nu, ci de un mod precis de a gândi şi 
de-a acționa sub aspect practic. Dumnezeu se comportă cu totală indiferență 
şi fără nici o grijă față de omul care este partenerul său. Pe Dumnezeu nu-l 
interesează nicidecum viața omului, de aceea este totuna dacă intervine sau 
nu la momentul potrivit, fie pentru a-l recompensa, când a făcut bine, fie pen- 
tru a-i pedepsi, în caz contrar”. 

Or, cine ar putea să-şi însuşească strigătul neputincios şi înşelător lansat de 
F. Nietzsche cu puţin timp înaintea ultimei sale boli, care l-a şi răpus în cele 
din urmă? lată strigătul său, care încet-încet se stinge: 


Unde este Dumnezeu? V-o spun, noi l-am ucis, voi sau eu! Da, noi suntem cu toții 
ucigași ai lui Dumnezeu! Nu există o acțiune mai magnifică, de aceea v-o spun, 
noi vom aparţine acestui pământ mai mult decât toată istoria. Dumnezeu este 
mort! Dumnezeu este mort! Noi l-am ucis!!! 


Scriitorul rus Dostoievski a folosit o expresie dură asemănătoare: „Dacă 
Dumnezeu a murit, totul este permis!” Numai omul iresponsabil poate face 
asemenea afirmaţii şi fără nici o acoperire. Acest om nu mai respectă nici un 
fel de lege morală. Pentru omul de rând este totuna, de aceea pe el nu-l intere- 
sează nimic decât interesul propriu. Legea este el însuşi, după principiul cu- 
noscut: „Eu fac ceea ce îmi place mie şi nu-mi pasă absolut deloc de Dumnezeu!” 

Theodoret avea să înfiereze asemenea afirmaţii din partea celui nebun prin 
următoarele cuvinte: „corupția inimii şi a voinței este începutul lipsei impietă- 
ţii totale!” 

Şi totuşi există o speranţă care nu se stinge niciodată, ci pâlpâie încet-încet 
în inima evreului biblic. Cu existența lui Dumnezeu nu trebuie să ne jucăm, 
căci Fl există! Avem un text biblic care ar putea avea o legătură cu contextul 


°’ Biblia pune în alți termeni această problemă, în 1Sam 25,25 face următorul joc de cuvin- 
te: „Domnul meu să nu dea atenţie acestui om rău, asupra lui Nabal, căci numele lui este ne- 
săbuit, într-adevăr el a înnebunit!” 

Evident, este vorba despre un anumit tip de om, de un nebun, adică de omul care este total 
lipsit de responsabilitate, mai ales pe plan moral, aşa cum reiese din Is 32,6: „Cel nebun vor- 
beşte lucruri nesăbuite, iar în inima lui săvârşeşte fapte rele, rostind cuvinte mincinoase îm- 
potriva Domnului!” Un alt citat biblic vine să confirme aceeaşi opinie: „Aminteşte-ţi, Doamne, 
de duşmanii care hulesc pe Domnul şi de poporul care profanează numele Tău!” (Ps 74,18). 

10 Cf. Ps 10,4.11; 36,2-3; 73,11; 94,7; Is 32,5-6; Ier 5,12-13; Sof 1,12. 

1 Cf. D. Rops, Léglise des révolutions. II. Un combat pour Dieu, Paris 1963, 7. 


20 DIALOG TEOLOGIC 20 (2007) 


nostru: „Lie, Israele, ţi s-a dat să vezi aceasta, ca să știi că numai Domnul 
Dumnezeul tău este Dumnezeu şi nu mai este altul în afară de EI!” (Dt 4,35) 

Avem de-a face aici cu o afirmaţie dură, dar explicită, asupra existenţei altor 
dumnezei, ceea ce la profeţi era un lucru absolut obişnuit!?. Pe de altă parte, 
Decalogul interzicea, pur şi simplu, cultul datorat altor dumnezei străini. Mai 
mult, exista părerea răspândită pe acele vremuri cum că aceşti dumnezei erau 
nişte ființe mult inferioare Dumnezeului celui adevărat. Prin urmare, suntem 
în fața unor dumnezei ineficienţi şi, ca atare, de disprețuit. De aceea, o nouă 
etapă de credinţă se stabileşte acum: aceşti dumnezei nu pot şi nici nu trebuie 
să existe! Acesta era, de fapt, credinţa oficială a fiecărui izraelit începând cu 
epoca deuteronomistă. 

V. 3 pregăteşte terenul afirmând că răspunsul vine imediat din partea v. 4. 
De aceea, v. 3 stabileşte că peste tot pământul nu există absolut nici o persoană 
cu judecată care să poată face binele. Dimpotrivă, în faţa ochilor noştri se des- 
chide o imagine sumbră şi dezolantă, decăderea morală a lumii este totală, este 
profundă şi ireversibilă, în timp ce păcatul s-a aşternut peste tot”. În v. 4 reține 
atenţia expresia: „poporul meu!”, pe care autorul psalmului o spune cu durere 
în inimă. Respectiva expresie se găseşte şi în Is 3,12: „Poporul meu este păsto- 
rit de nerozi şi de bezmetici, iar cămătarii îl stăpânesc. Poporul meu! Cârmu- 
itori tăi rătăcesc şi te abat din calea pe care mergi!” 

Consecințele ateismului practic, despre care am vorbit mai sus, trebuie 
considerate ca o acţiune de furt calificat şi de lipsă totală de orientare. Cei ce 
au rămas credincioşi lui Dumnezeu plătesc acum scump pentru existenţa lor 
de zi cu zi: „pâinea” cea de toate zilele“. În felul acesta, psalmistul face o refe- 
rință la ceea ce Bibliei îi este deosebit de drag, termenul pâine. Pare puţin 


12 cf. Is 43,10-11; 44,6; 45,5 etc. 

1 Apostolul Paul citează în Rom 3,13-18 textul pentru a demonstra universalitatea păcatu- 
lui. lată un fragment din acest citat aşa cum apare el în PL 24, 568: „Un mormânt căscat este 
gâtul lor, cu limba lor mă înșală, venin de viperă pe buzele lor! Le geme gura de blestem şi de 
amărăciune! Sunt sprinteni de picioare la vărsare de sânge! Nimicire şi prăpăd este pe căile lor, 
căci nu cunosc drumul păcii! Frica de Dumnezeu nu este înaintea ochilor lor!” 

14 În legătură cu expresia „a mânca pâine” sunt de făcut următoarele menţiuni: 

„Ei au mâncat pâinea, dar nu-l invocă pe Dumnezeu!” cu alte cuvinte, acest lucru înseam- 
nă a lua din mâna lui Dumnezeu pâine, adică darurile sale, dar acest lucru nu-i mișcă absolut 
deloc la o recunoaștere justă a măreției lui Dumnezeu (cf. Dt 8,2-11; Os 2,10); 

Acolo unde cei săraci sunt ameninţaţi sau chiar puși la zid, trebuie să intervină însuşi 
Dumnezeu din pricina fidelității sale pe care a făgăduit-o față de cei mulți. Psalmul ţine să 
sublinieze acest lucru prin faptul că nu există nici o diferenţă între ceea ce Dumnezeu promite 
şi face. 

probabil ca preoţii legii celei vechi, chiar şi în momentele de decădere morală 
maximă, să fi declarat sau să fi gândit astfel: „Nu există Dumnezeu!” O dată în 
plus, acest verset proclamă unitatea absolută dintre practicarea moralei şi cea 
a religiei, dintre doctrina socială şi cea religioasă. Între aceste două realității, 
care par divergente la prima vedere, morala şi religia, trebuie să existe o unitate 
perfectă. Acolo unde nu există morală nu există nici religie şi viceversa. 

Începând cu v. 5 asistăm la o adevărată busculadă în argumentaţia psalmis- 
tului. Se invocă o pedeapsă cu efecte neprevăzute, o pedeapsă fără precedent, 
tragică şi-n acelaşi timp misterioasă. Este invocată imaginea clasică a Bibliei, 
moartea, cu efecte înspăimântătoare pentru om şi pentru prăbuşirea inexora- 
bilă a sa în faţa mortii". De fapt, aceasta este soarta celor nesăbuiţi şi a celor 
lipsiţi de o judecată dreaptă, care în faţa vieţii, aşa cum se prezintă ea zi cu zi, 
complicată şi plină de mistere, se cred la adăpost sigur de orice pedeapsă din 
partea lui Dumnezeu. Și dacă totuși lucrurile stau astfel? Răspunsul este înfri- 
coşător! 

Nu trebuie să ne surprindă prezenţa în v. 6 a termenului „cei săraci”, ter- 
men atât de drag psalmistului şi, în acelaşi timp, atât de plin de încărcătură 
emoțională. El este în opoziţie cu celălalt termen nu mai puțin important, 
adică „cel nebun” din v. 1. Iahve este înainte de toate Dumnezeul celor săraci 
şi al celor fără de adăpost şi tot El va fi acela care îi va nimici pe toți cei ce pro- 
fită de pe urma lor. Cei săraci nu sunt altcineva decât „poporul meu” din v. 4 
şi la care se referă şi profetul Miheia pentru un motiv de solidaritate profetică: 
„După ce vor sfâşia carnea obijduiţilor poporului meu şi-i vor jupui de piele şi 
le vor sfărâma oasele şi le vor face bucățele, ca pe carnea din oală şi ca pe bu- 
cata din căldare!” (Mih 3,3) 

Orice ar face aceşti oameni fără minte, atacul lor continuu împotriva celor 
săraci cere insistent judecata lui Dumnezeu, pentru că, lovindu-i pe cei săraci, 
nu numai că lovesc în ordinea stabilită dintru început de Creator, care stă la 
baza creaţiei, ci este ameninţată însăși existenţa lui Dumnezeu. 

Ultimul verset al psalmului în studiu, v. 7, adoptă în mod subit un ton re- 
conciliant pe fondul unui limbaj generos. Este vorba de o urare neaşteptată 
adresată direct lui Dumnezeu, pe un ton liturgic şi care răsună ca o chemare 
mesianică ce nu vrea să neglijeze absolut pe nimeni: „Iacob să tresalte şi Israel 
să se veselească cu veselie mare!” (v. 7d) 

Aşadar același „popor al meu” din v. 4 este chemat acum la bucurie totală 
şi la veselie fără margini. Aceasta este adevărata față a lui Dumnezeu, care 


15 Cf. Ps 7,16; 9,16; 82,7-8; Ier 8,1. 2; 22,19; Ez 6,5. 

cheamă pe omul din toate timpurile la bucurie, şi nu cea creată de mâna omu- 
lui nebun și fără minte din v. 1, care îl împotmolește pe om şi blochează aspi- 
rațiile sale. De asemenea, neagă personalitatea şi demnitatea omului, reducân- 
du-le la o simplă cifră care să-i înlocuiască numele. Ştim ce importanță mare 
avea numele la evrei în vechime. Probabil avem de-a face în acest caz cu un 
adaos textul provenind dintr-o etapă ulterioară a textului. Avem, cu siguranţă, 
de-a face cu un scrib interesat să imprime psalmului în studiu o notă de opti- 
mism şi speranţă într-un viitor mai bun. Fără îndoială, psalmistul se referă în 
acest caz la străinii care subjugau şi exploatau fără milă Israelul îngenuncheat 
şi fără nici o forță. Toţi şi-au întors fața de la Dumnezeu, de aceea toţi sunt 
pierduţi, unul câte unul. Nu este, într-adevăr, nici unul în stare să facă binele, 
nici măcar unul. Sensul profund al v. 7 este optimismul, speranţa care moare 
ultima. Dumnezeu se află, pentru a câta oră, pe punctul de a imprima istoriei 
o nouă orientare!* care să ofere încredere. Da, trebuie să fie cineva care să ofere 
„mântuirea din Sion!” (v. 7a), iar acesta nu poate fi decât Dumnezeul Sabaot. 

Cu alte cuvinte, avem de-a face aici cu o aluzie evidentă la întoarcerea po- 
porului umilit din exilul babilonic şi care trebuie interpretată în sensul mai 
general al unei restabiliri sau a unei restaurării sau, de ce nu, al unei schimbări 
de sorții”. Iată cum psalmul în studiu capătă noi valenţe de care trebuie să se 
ţină cont pentru o bună interpretare a sa. 


3. Dimensiunea simbolică a psalmului 


În ciuda aspectului aparent de reflecţie sapienţială despre nedreptate şi des- 
pre oamenii fără nici un fel de scrupul față de „cei săraci”, psalmul în studiu ne 
descoperă la nivelul literar actual o adevărată bogăţie de simboluri!*. Identifi- 
carea lor nu este deloc dificilă, chiar dacă dispunem de puţine date, pentru că ele 
permit să interpretăm cu obiectivitate şi să ne transpunem în situaţii concrete de 


16 Cf. E. DIEDRICH, Swb-sebwt: die endzeitliche Wiederherstellung bei dem Propheten, Gies- 
sen 1925; G. FoHRER, „Die Stuktur der alttestamentlichen Eschatologie”, TLZ 85 (1960) 401-420; 
H. -D. Preuss, Jahwesglaube und Zukunftserwartung, Stuttgart 1989. 

v În limba ebraică avem de-a face cu expresia șâb șebât, care vrea să însemne restitutio in 
integrum. Această expresie este deseori folosită mai ales în contexte escatologice, unde vrea să 
exprime ceva mai mult și care îl are întotdeauna pe Dumnezeu ca autor (cf. Ps 85,2; 126,1; Dt 
30,3; Iob 42,10; Ier 29,14; Os 6,11; Sof 2,7). 

15 Paralelismul care se face între Ps 14 şi Ier 5 pleacă de la următorul principiu: în ambele 
texte se face aluzie clară la „cei fără Dumnezeu”, adică la cei fără nici un suflet pentru cei săraci 
şi fără nici o apărare. 

viaţă. Plecăm aşadar de la premisa că Ps 14 conţine două paradigme puternic 
simbolizate. 

Prima paradigmă se referă la opoziţia dintre „cei nebuni” şi „cei săraci”, pe 
de o parte, în timp ce a doua se referă la un antropomorfism prezent în v. 2. 
Avem așadar o prezentare diversă a psalmului în studiu în diferitele lui etape 
de creaţie. Dumnezeu priveşte cu înţelepciune şi bunăvoință de sus, din ce- 
ruri, asupra realităților de aici, de pe pământ, dintre oameni. Aceştia au stator- 
nicit printre ei o atmosferă de suspiciune şi neîncredere totală. 


3.1. Primul simbolism 


Tema este prezentă în şirul de nedreptăţi la care sunt supuşi cei săraci, cei 
fără nici o apărare, de către puternicii zilei. Ei au uitat de mult că totul este 
efemer aici, pe pământ. Această idee este comună în întreaga psaltire. 

Pe de o parte, ne întâmpină termenul năbăl, care înseamnă „nebun, „co- 
rupt” sau „cel care săvârşeşte nedreptatea”. În textul paralel, Ps 53 are termenul 
awel, din care derivă termenul „nedreptate”. În felul acesta, obținem următoa- 
rea traducere: „toţi greşesc” îndepărtându-se de la calea cea dreaptă, sau cum 
avem în textul paralel din cartea lui Iob: „toţi sunt corupți”. 

Agresiunea cu care ei năpădesc peste cel sărac (anî) din v. 6 este sortită 
eşecului. Acest lucru se datorează lui Dumnezeu, Cel atotputernic, care este 
întotdeauna de partea celui sărac şi persecutat. Dumnezeu nu-l părăseşte nici- 
odată. De aceea, Dumnezeu este „scăparea” celor săraci la vreme de necaz, 
conform teologiei încrederii la care se referă v. 7: „O, cine va dărui din Sion 
mântuirea pentru Israel? Atunci când Dumnezeu va readuce pe poporul său, 
Iacob se va bucura, iar Israel se va veseli!” 

Dovadă în acest sens sunt cei doi termeni „templu” și „Sion, care înseamnă 
pentru cel sărac un loc de azil şi de adăpost. Situaţia însă s-a schimbat mult 
între timp. Teoria la care este supus acum cel drept va fi înlocuită în mod de- 
finitiv de un sentiment al bucuriei împlinite (cf. v. 7). Autorul psalmului nos- 
tru în studiu reactualizează antiteza „cel drept” şi „cel nelegiuit” punându-i în 
opoziţie cu conceptul de „hrană” (v. 4b) şi obținând următorul text: „Aceasta 
este pâinea pe care poporul meu o mănâncă!” 

De asemenea, autorul psalmului îi identifică pe preoţii legii celei vechi ca 
fiind adevărați răspunzători ai tuturor nedreptăţilor sociale. Psalmul în studiu 


19 Cf. Iob 15,16: textul biblic foloseşte un cuvânt deosebit de rar: ']h, care în arabă vrea să 
spună: „nimeni nu face binele, adică toţii sunt „rău făcători” şi „nu înţeleg nimic” (Vulgata 
are: nonne resipiscent?), pentru că au uitat de mult „să-l cheme pe Dumnezeu!” 

ne oferă posibilitatea de a-i identifica pe adevăraţi mâncători ai poporului 
evreu. În acest caz, suntem puși în faţa unui fapt împlinit, preoții sunt aceia 
care în mod nedemn consumă „pâinile punerii înainte”. Ei se aseamănă cu 
David şi luptători săi de odinioară”. Cu alte cuvinte, chiar dacă pe limba lor 
este mereu numele lui Iahve, în realitate, preoţii legii vechi nu fac altceva decât 
nedreptăţi, răpind şi terfelind în mod samavolnic noţiunea de drept şi dreptate. 
Ei îşi închipuie că pot cumpăra sau vinde totul. Omul este ceva mult mai mult, 
el are personalitatea sa, are libertate, are demnitate. Preoţii nu fac altceva decât 
să-l nege în mod public pe Dumnezeu. Putem chiar presupune că textul biblic 
îi are în vedere pe acei conducători politici sau religioşi care de mult şi-au 
vândut sufletul pentru un blid de linte şi care nu încetează să-l mănânce pe 
poporul lui Israel prin reaua guvernare sau prin pedepsele nedrepte pe care le 
impun: „Este un neam de oameni ai căror dinți sunt nişte săbii şi ale căror 
măsele sunt nişte cuțite; ei îi mănâncă pe cel nenorocit de pe pământ şi pe cei 
lipsiţi dintre oameni!” (Prov 30,14) 

Dezordinea şi nedreptatea care domnesc în rândul celor puternici înseam- 
nă o nouă formă de ateism cu evidente caracteristici practice legate atât de 
actul credinţei, cât și de cel etic. Într-adevăr, evreii din vechime au perceput 
realitatea lui Dumnezeu, care depăşeşte orice aşteptare umană. 


3.2. Cel de-al doilea simbolism 


Cel de-al doilea simbolism e de natură antropomorfică şi este prezent în 
psalmul în studiu în v. 2. Este vorba despre Dumnezeu, care se gândeşte de la 
începutul lumii la toate lucrurile create de El. Dumnezeu se gândeşte însă, în 
primul rând, la om, care este coroana creaţiei: „Dumnezeu priveşte din ceruri 
spre oameni, pentru a vedea dacă este vreunul cu judecată, măcar unul care 
să-l caute pe Dumnezeu!” (Ps 14,2) 

Privirea verticală îi îngăduie autorului sacru o înțelegere în ansamblu şi 
atotcuprinzătoare, aşa cum este făcută chiar în interiorul Ps 14 (cf. Ps 7,7-9; 
9,8-10; 11,4; 33,13-14; 102,20.). Dumnezeu îşi întinde privirea (șaf) peste tot, 
pentru a obține o cercetare amănunţită. De la această cercetare a sa nu va pu- 
tea să se eschiveze absolut nimeni. Profetul Ieremia (5,1) îl punea în scenă pe 
Domnul, care, la rândul său, îi invită pe ascultători săi să ia o atitudine cu cu- 
vintele: „Să străbată străzile Ierusalimului, să se uite, să întrebe şi să caute prin 


% Cf. 1Sam 21,2-10; Mt 12,3-4; Mc 2,26; Lc 6,4. 

pieţe dacă există vreun om, dacă este vreunul care să înfăptuiască ce este drept 
şi să încerce să rămână credincios!” 

Gestul se aseamănă întru totul cu cel ce este prezent în Cartea Genezei, 
atunci când Dumnezeu „a coborât” pe pământ (11,5), să vadă cu proprii ochi 
comportamentul oamenilor cu prilejul construirii turnului din Babel. Dum- 
nezeu aplică în acest caz o pedeapsă colectivă pentru o greşeală exagerată. 
Rezultatul cercetării întreprinse de Dumnezeu este de-a dreptul zguduitor, 
justificând o dată în plus pesimismul psalmistului: „nu există nici măcar un 
drept!” (cf. v. 1d). Există totuși în acest caz ecoul unei reflecţii a lui Dumnezeu 
în urma unei cercetări amănunțite în istorie (Cf. Gen 18,1-33; Ps 12,2; Mih 7,1-6). 
O dată mai mult, Dumnezeu constată cu tristeţe același lucru, omul greşeşte 
mult de tot, acest lucru justifică pe deplin pedeapsa potopului, ajungându-se 
până acolo că lui Dumnezeu „i-a părut rău că l-a creat pe om!” (cf. Gen 6,6). 
Avem de-a face cu un regret uman exprimat de însuşi Dumnezeu la puţină 
vreme după ce îl crease pe om. Dumnezeu îl crease pe om pentru alt scop, 
acela de a participa prin tot ceea ce face la legea sfinţeniei. Dumnezeu nu poate 
suporta păcatul sub orice formă s-ar manifesta el”. Și totuşi Dumnezeu este 
constrâns să constate cu tristeţe: „Dumnezeu a privit asupra pământului şi iată 
că pământul era stricat; orice om avea o conduită perversă pe pământ!” (Gen 6,12). 

De la acest citat biblic crud şi până la părerea psalmistului despre lumea 
contemporană lui nu este decât un pas. Cu alte cuvinte, autorul biblic comen- 
tează că orice om are „o conduită pervertită pe pământ, de aceea Dumnezeu 
„va distruge acest pământ!”. Avem de-a face aici cu o primă enunţare a legii 
talionului, aşa cum o cunoșteau cei din vechime”. 


4. Spre o hermeneutică diversă 


Psalmul în studiu pare a fi un gen literar deosebit de răspândit în lumea 
orientală. Este vorba de un gen de psalmi cunoscut sub numele de disputa 
dintre capi. Cu alte cuvinte, acest psalm vrea să spună că fără Dumnezeu pute- 
rea nedreaptă se confruntă cu sine însăşi. Este o luptă între om şi Dumnezeu, 


2 Avem un alt citat biblic care exprimă aceeași idee, dar care conduce la o altă reflecţie: 
„Pentru aceasta Gloria lui Israel nu minte şi nu are nici părere de rău, fiindcă nu este un om 
căruia să-i pară rău!” (1Sam 15,29) De fapt, autorul biblic citează, la rândul său, Num 23,19. 

* Legea talionului este de natură socială, nu individuală. Este un principiu juridic care 
presupune o formă nomadă a societăţii iudaice, conform căreia pedeapsa trebuia să fie pro- 
porţională cu greşeala comisă. Deci pedeapsa trebuia să fie egală cu greşeala, împiedecând 
orice urmă de răzbunare. Această lege este un mare progres în raport cu legea celui mai pu- 
ternic, aşa cum este ea prezentată în Ex 21,23-25 (cf. Lev 24,17-20; Dt 19,21). 

între creatură şi Creator. În acest caz, nu mai este vorba despre o confruntare 
exclusivă între cei puternici. Pe de altă parte, cei săraci, ofensaţi şi umiliți sunt 
întotdeauna cu Dumnezeu. Așadar îi avem, pe de o parte, pe cei puternici ai 
zilei, pe cei care se cred mereu la adăpost, iar pe de altă parte, pe „apărătorul” 
celor săraci, care este Domnul”. Aşa cum nedreptatea faţă de cel sărac este 
evident un semn de ateism, tot astfel, lupta pentru dreptate este o probă prac- 
tică pentru existenţa lui Dumnezeu. De fapt, orice izbândă asupra nedreptăţii 
este un anunţ implicit despre existența lui Dumnezeu. 

Psalmul în studiu începe ex abrupto cu afirmaţia celui nebun în legătură cu 
indiferența şi nepăsarea lui Dumnezeu cu privire la lucrarea omului. Acesta 
nu se simte legat de nici o relaţie, fie de natură morală, fie de natură religioasă. 
Modul acesta îngust de a gândi şi acţiona l-am numit ateism practic. De fapt, 
acest tip de atitudine umană este în mintea autorului biblic în psalmul în stu- 
diu. Situația umană devine şi mai jalnică dacă se are în vedere faptul că omul 
este corupt şi depravat, trăind în lumea sa egoistă departe de Creatorul vieții. 
Ateismul practic l-a condus pe om pe căile cele mai întunecate ale istoriei, fă- 
cându-l, pur şi simplu, neputincios în fața responsabilităţilor vieţii. Omul ateu 
nu ştie nimic de cuvintele Creatorului pe care acesta le-a pronunțat în mo- 
mentul creaţiei sale: „Să-l facem pe om după chipul şi asemănarea noastră!” 
(Gen 1,26). 

Omul pe care îl are în vedere psalmistul este un revoltat al sorții, un nebun, 
ce nu gândeşte, ceea ce este drept, adică este un năbăl. Aşa cum am văzut, 
acest termen este de natură sapienţială (cf. Ps 36,2), el referindu-se, în primul 
rând, la oameni care trăiesc şi gândesc astfel. „Dumnezeu nu este acolo!” este 
deviza lor. Cel care ar afirma așa ceva este de-a dreptul „un nebun”. Omul vor- 
beşte şi săvârşeşte răul după un principiu simplu şi egoist: cine gândeşte cu 
atâta dispreţ înaintea lui Dumnezeu este capabil să se arate şi mai dispreţuitor 
şi arogant față de om şi demnitatea sa. Cel nebun este violent şi brutal, mai ales 
împotriva celor slabi, a celor fără de ajutor, a copiilor şi a femeilor”. Cel nebun 
este insensibil față de cei aflaţi în suferință? și nu respectă nici dreptul şi nici 
dreptatea. 


% Continuând ideea din nota precedentă, trebuie să spunem că aplicarea legii goel-lui pare 
să fi pierdut din brutalitatea ei de la început. Obligaţiile „răzbunătorului de sânge” (cf. Num 
35,19-29) care s-au păstrat la arabii moderni se referă la cea mai apropiată rudă a victimei (cf. 
Gen 4,15; 9,6; Dt 19,12). Prin extensie, Dumnezeu va fi chemat goel-ul lui Israel (cf. Is 41,14; 
Ier 50,34; Ps 19,15). Ideea fundamentală este cea a protecţiei din partea lui Dumnezeu. 

2 Cf. Gen 34,7; Dt 22,21; Iud 19,23-30; 2Sam 13,12-20. 

3 Is 32,5-20; Prov 17,7. 

În aceeaşi ordine de idei este semnificativ de adăugat următoarele conside- 
rații. Există oameni care se mângâie cu gândul: „Nu există Dumnezeu!” Aceşti 
oameni se înșală amarnic, căci ei fac abstracţie, pur şi simplu, de însăși reali- 
tatea fundamentală a vieţii. Trăiesc ca şi cum Dumnezeu nu ar exista! Acest 
gând este de-a dreptul îngrozitor! „Nu există nici măcar unul care să facă bi- 
nele”, spune psalmistul. De aceea, Dumnezeu priveşte uimit de sus, din ceruri, 
spre oamenii neputincioşi. Mai mult, nimeni nu mai reacționează la asemenea 
comportamente, parcă nici n-ar mai exista Dumnezeu! Oamenii s-au stricat 
cu totul, nu este nici unul care să facă voinţa Lui. De aceea, Dumnezeu nu mai 
intră în calculele lor mărunte şi meschine. Foarte curând, cine gândeşte astfel 
îşi va recunoaște neputinţa, va fi cuprins de panică, fiindcă, spre marea lui 
dezamăgire, Dumnezeu există totuşi. Inima omului drept dă mărturie despre 
acest lucru. Mai mult, Dumnezeu rămâne credincios şi față de cei care nu mai 
au încredere EI. Într-adevăr, Domnul este acela care are în mâinile sale soarta 
poporului său. Deci este o minciună şi un neadevăr cras că Dumnezeu nu ar 
putea să existe sau, şi mai trist, ar fi mort! 

Pe de altă parte, expresia tristă nu ar trebui să ne surprindă: „Nu există 
Dumnezeu!” Nu este afirmată în acest caz inexistenţa lui Dumnezeu pe plan 
metafizic, nu avem de-a face cu un fel de ateism speculativ, de altfel, de necon- 
ceput pentru lumea orientală veche şi deci şi pentru omul biblic. În acest caz 
unic al psalmului în studiu, este vorba despre un ateism practic. Cu alte cuvinte, 
constatarea faptului că Dumnezeu nu intervine la timp pentru a pedepsi atitu- 
dinea dubioasă a omului. Nu este negată în acest caz direct existenţa divină, ci 
faptul că Dumnezeu nu se îngrijeşte îndeajuns de om, de problemele şi grijile 
sale. Profetul Ieremia se referă la acest tip de ateism practic şi la atitudinea de 
indiferenţă şi nepăsare a oamenilor în activitatea lor: „Eu tăgăduiesc pe Dom- 
nul şi zic: «Nu este EI! Nu va veni nenorocirea peste noi; nu vom vedea nici 
sabia, nici foametea!»” (Ier 5,12) 

Ceea ce îl deranjează cel mai mult pe autorul psalmului în studiu este faptul 
că a fi „nebun” nu este o excepţie, ci însăşi regula vieţii zilnice. Acest lucru este 
cu adevărat trist şi apăsător, pentru că cel „nebun” este mincinos din firea sa, 
„chiar şi atunci când cauza celui sărac este dreaptă!” (Is 32,7). Dumnezeu, în 
schimb, este drept, El este de partea celor săraci, pe care îi are mereu lângă 
inima sa. Cine doreşte moartea celor săraci şi fără apărare săvârşeşte un act de 
agresiune asupra lui Dumnezeu însuşi. Cu alte cuvinte, cei „nebuni” îşi justifică 
succesul provizoriu prin atitudinea lor în viaţă, conform principiului că Dum- 
nezeu nu ar fi prezent peste tot pământul. Cei săraci constituie locul privilegiat 

unde Dumnezeu este de găsit tot timpul. Într-adevăr, Dumnezeu se gândeşte 
la cei săraci şi, implicit, El are în vedere restaurarea Israelului ca popor al lui 
Dumnezeu. 

Aşadar psalmul în studiu are un mesaj precis şi generos, el nu are în vedere 
învățături abstracte şi nefolositoare pentru viaţă. El vrea să transmită, înainte 
de toate, un gând de speranţă şi mângâiere, aducător de bucurie în inimile 
oamenilor, spre a trăi în libertate, iar celor săraci le vesteşte curaj şi putere de 
viață. Ce ar însemna viaţa oamenilor fără speranță? Acesta este şi răspunsul 
încurajator al psalmului, pentru că se adresează oamenilor fără nici o apărare 
şi bătuţi de soartă. Psalmul are deci un mesaj clar, la îndemâna tuturor: curaj, 
căci nu suntem singuri în lupta pentru omul drept şi pentru dreptate. Mai 
degrabă sau mai târziu, adevărul va ieşi la iveală, dar pentru cei mai mulți va 
fi prea târziu. Fericirea „nebunilor” este doar aparentă și înșelătoare, ea se va 
sfărâma în bucăţi asemenea vasului olarului (cf. Ps 2,9). Astfel, planurile lor 
sumbre vor eşua, iar adevărul va triumfa în sfârşit. Ca să lărgim şi mai mult 
câmpul de acţiune, trebuie spus că tot așa va fi şi cu soarta multora dintre „ne- 
bunii moderni” de orice culoare ar fi ei: indiferenți şi lacomi. Ei trăiesc numai 
pe acest pământ. „Nebunii” de astăzi sunt nihiliști sau egoişti, materialişti sau 
permisivi, agnostici sau atei, relativişti sau îngâmfaţi. Ei au devenit de multă 
vreme un simbol ai răului, plini de sine, încrezuţi, mândri şi înfumurați. 

În sfârșit, finalul psalmului în studiu se încheie ca de obicei pe o notă de 
optimism. Psalmul nu se roagă pentru ca cei „nebunii” să fie anihilați sau eli- 
minați din comunitatea evreiască, ci ca Dumnezeu să le acorde şi acestora 
darul reîntoarcerii și al reînnoirii vieții. Cu alte cuvinte, Dumnezeu lasă întot- 
deauna deschisă o portiță de scăpare, omul însă trebuie să o caute şi să o gă- 
sească. Comunitatea din Sion astfel reînnoită va fi capabilă să contracareze în 
mod eficace „nebunia” ce izvorăşte din lipsă de credinţă în Dumnezeu şi în- 
credere în Cel Veşnic. 


5. Concluzie 


Evident că psalmul în studiu constituie o lectură complexă a întregii Biblii, 
a cărei idee de bază psalmistul o cunoştea deja. El nu face altceva acum decât 
să o aplice şi să o actualizeze trăgând concluziile ce sunt mereu valabile. Psal- 
mistul a preluat amintirea unei învățături neschimbate despre dreptatea şi mi- 
lostivirea lui Dumnezeu față de răutatea, ferocitatea şi neomenia omului, dar 
şi față de mântuirea acordată celui drept în ochii Săi (cf. Evr 11,7). Chemarea 
omului este la libertate, şi nu la sălbătăcie şi violenţă (cf. Gal 5,1). Această judecată 

a lui Dumnezeu o prefigurează, fără îndoială, pe aceea din timpurile de pe 
urmă (cf. Luc 17,26-37; Mat 24,37-44), timpurile eschatologice. Mai mult, 
mântuirea acordată fără nici un merit lui Noe şi familiei sale, la care s-a făcut 
aluzie pe parcursul prezentului studiu, este o figură care prevesteşte mântuirea 
pe care Cristos avea să ne-o acorde gratuit tuturor, celor ce astăzi sunt eliberați 
prin apele vii ale botezului (cf. 1Pet 3,20-21) sau prin sacramentul mărinimiei 
divine sau al pocăinţei. Aceste două taine ascund o realitate profundă, fiind 
legate direct de Sfânta Treime. Persoana Mântuitorului ne chemă la sfințenie. 
În egală măsură participă la această taină dragostea Tatălui veşnic și iubirea 
fără margini a Sfântului Duh. Omul noii alianțe nu este pierdut, el trebuie 
numai să părăsească lumea îngustă şi dezonorantă a păcatului şi să aibă pute- 
rea să o ia iarăşi de la început. Domnul este credincios tuturor făgăduinţelor 
sale de odinioară! Acesta este mesajul răscolitor pe care acest psalm ni-l trans- 
mite nouă astăzi. Dumnezeu nu este mort, El există cu adevărat veghind asu- 
pra noastră! 


